પ્લેનેટ ફોર ગ્રોથની કામ કરવાની પદ્ધતિ અંગે વરુણ જણાવે છે કે, આ પ્લેટફોર્મ દ્વારા કોઈપણ વ્યક્તિ પોતાનું અને બીજાનું કલ્યાણ કરી શકે છે. તેણે જણાવ્યું કે, બજારમાં રોજ નવો સામાન આવે છે. તેના કારણે લોકો નવો સામાન ખરીદે છે અને જૂનો સામન ફેંકી દે છે પણ આ જૂનો સામાન ખરેખર કોઈના માટે કામનો હોઈ શકે છે. આ પ્લેટફોર્મ દ્વારા આપણે વસ્તુવિનિમય કરી શકીએ છીએ. આ પ્લેટફોર્મના માધ્યમથી લોકો પુસ્તકો, જૂતા, બેગ, કપડાં વગેરે સામાનની અદલા બદલી કરતા હોય છે અને સાથે સાથે પોતાની સેવાઓનું પણ આદાનપ્રદાન કરે છે. જેમ કે કોઈ રશિયન કે ફ્રેન્ચ જેવી વિદેશી ભાષા શીખવા ઈચ્છતું હોય તો અન્ય વ્યક્તિ તેને આ વેબસાઈટ દ્વારા શિખવાડી પણ શકે છે. એટલું જ નહીં ભોજન બનાવવાની રેસિપી અને પોતાની કળા પણ એકબીજાને શીખવી શકાય છે.